*Projekts*

LATVIJAS REPUBLIKAS MINISTRU KABINETS

2015.gada \_\_\_. \_\_\_\_\_\_\_\_\_\_\_\_\_\_\_\_\_\_ Rīkojums Nr. \_\_\_\_\_\_\_

Rīgā (prot. Nr. \_\_\_ \_\_\_.§)

**Par konceptuālu ziņojumu „Par Latvijas pievienošanos Eiropas Padomes Konvencijai par vardarbības pret sievietēm un vardarbības ģimenē novēršanu un apkarošanu”**

1. Pieņemt zināšanai iesniegto konceptuālu ziņojumu „Par Latvijas pievienošanos Eiropas Padomes Konvencijai par vardarbības pret sievietēm un vardarbības ģimenē novēršanu un apkarošanu” (turpmāk –ziņojums).
2. Atbalstīt ziņojumā piedāvāto risinājumu Latvijai pievienoties Eiropas Padomes Konvencijai par vardarbības pret sievietēm un vardarbības ģimenē novēršanu un apkarošanu (turpmāk – Konvencija), 2016.gadā to parakstot un līdz 2018.gadam to ratificējot.
3. Saskaņā ar Konvencijas 10.pantu noteikt Labklājības ministriju par koordinējošo institūciju Konvencijā paredzēto saistību izpildei.
4. Labklājības ministrijai sagatavot un līdz 2017.gada 1.septembrim iesniegt Ministru kabinetā likumprojektu par Konvencijas ratificēšanu.
5. Labklājības ministrijai un Tieslietu ministrijai sagatavot un līdz 2017.gada 1.aprīlim iesniegt Ministru kabinetā grozījumus normatīvajos aktos atbilstoši ziņojuma 10.pielikumā minētajam.
6. Iekšlietu ministrijai līdz 2017.gada 31.decembrim veikt izmaiņas “Kriminālprocesa informācijas sistēmā”, “Sodu reģistrā” un integrētās iekšlietu informācijas sistēmas apakšsistēmā “Uzskaišu kategorijas”, papildinot tās ar iespēju ierakstīt nodarījuma juridisko kvalifikāciju, tai skaitā atbildību mīkstinošos un atbildību pastiprinošos apstākļus.
7. Veselības ministrijai līdz 2017.gada 1.septembrim sadarbībā ar Tieslietu ministriju, Labklājības ministriju un Iekšlietu ministriju izstrādāt un iesniegt Ministru kabinetā priekšlikumus iespējamiem risinājumiem Konvencijas 25.pantā (Atbalsts seksuālas vardarbības upuriem) noteikto prasību ieviešanai, tai skaitā, risinājumus tiesu medicīnas ekspertīzes veikšanai cietušajam pēc iespējas īsākā laikā no notikuma brīža.
8. Labklājības ministrijai un citām konceptuālā ziņojuma īstenošanā iesaistītajām ministrijām 2016.gadā un turpmākajos gados (līdz likuma „Par Eiropas Padomes Konvenciju par vardarbības pret sievietēm un vardarbības ģimenē novēršanu un apkarošanu” stāšanās spēkā) konceptuālajā ziņojumā ietvertos pasākumus pamatfunkciju īstenošanai īstenot tām piešķirto valsts budžeta līdzekļu ietvaros. Jautājumu par konceptuālajā ziņojumā ietverto pasākumu īstenošanai papildu nepieciešamo finansējumu 30 076 euro apmērā Iekšlietu ministrijai 2017.gadam izskatīt Ministru kabinetā likumprojekta par vidējā termiņa budžeta ietvaru un likumprojekta par valsts budžetu kārtējam gadam sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem priekšlikumiem jaunajām politikas iniciatīvām atbilstoši valsts budžeta finansiālajām iespējām.
9. Pasākumus, kuriem paredzēts Eiropas Savienības struktūrfondu finansējums, īstenot darbības programmas "Izaugsme un nodarbinātība" 9.2.1.specifiskā atbalsta mērķa " Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām " un to pasākumu īstenošanai plānoto līdzekļu ietvaros.

Ministru prezidents Māris Kučinskis

Labklājības ministrs Jānis Reirs

06.05.2016. 13:07

379

V.Boļšakova, 67782956

viktorija.bolsakova@lm.gov.lv